Eiropas Parlamenta, Eiropas Savienības Padomes un Eiropas Komisijas kopīgā deklarācija

ES likumdošanas prioritātes 2023. un 2024. gadā

(2022/C 491/01)

Neprovocētā, brutālā Krievijas agresija pret Ukrainu, ko raksturo šokējoša vardarbība un arvien vairāk pierādījumu par kara noziegumiem, rada izaicinājumu mūsu Savienības apņēmībai un spējai rīkoties. Krievijas uzbrukumam ir plašāka ietekme uz dzīvesveidu, kuru mēs ilgi esam uzskatījuši par pašsaprotamu, un tāpēc mūsu iedzīvotāji patlaban izjūt mazāk stabilitātes, mazāk drošības un mazāk pārliecības par nākotni. Neraugoties uz Krievijas centieniem vājināt un šķelt Savienību, mēs arvien esam vienoti, pārliecināti un stingri apņēmušies atbalstīt Ukrainu un tās iedzīvotājus. Mūsu centieni ietvers militāro un humāno palīdzību, politisko un finansiālo atbalstu, kā arī ukraiņu nepārtrauktu piekļuvi ES darbvietām, mājokļiem, izglītībai, apmācībai un veselības aprūpei saskaņā ar pagaidu aizsardzības mehānismu. Mēs arī atvieglosim Ukrainas piekļuvi vienotajam tirgum un bezmaksas viesabonēšanas telpai un atbalstīsim Ukrainas atjaunošanu un rekonstrukciju. Lai saglabātu ekonomisko spiedienu un vājinātu Krievijas militārās spējas, mēs arī nodrošināsim, ka pret Krieviju vērstās sankcijas tiek efektīvi un nepārtraukti īstenotas. Mēs atbalstīsim Ukrainu un Starptautisko Krimināltiesu iespējamo kara noziegumu dokumentēšanā un saukšanā pie atbildības par tiem, un mēs izpētīsim iespējas, kā nodrošināt pilnīgu atbildības uzņemšanos. Šīs agresijas sekas ir jūtamas arī mūsu tuvākajos kaimiņreģionos, jo liels skaits personu tiek pārvietotas, un visā pasaulē ir dramatiski pieaugusi nenodrošinātība ar pārtiku.

Laikā, kad mēs tikko esam sākuši atgūties no pandēmijas un piedzīvojam radikālu pārveidi nolūkā cīnīties pret citiem nopietniem izaicinājumiem, piemēram, klimata un dabas krīzēm, mūsu iedzīvotāji saskaras ar strauji augošām elektroenerģijas cenām un inflācijas pieaugumu. Mēs esam apņēmušies rast kopīgus ES risinājumus, lai novērstu šo dzīves dārdzības krīzi, ko izjūt mūsu iedzīvotāji un uzņēmumi un ko ir saasinājis karš Ukrainā. Saskaņā ar plānu REPowerEU ES ātri samazināja savu atkarību no Krievijas enerģijas importa, veicinot alternatīvus enerģijas avotus, taupīšanu un uzglabāšanu. Izmantojot mūsu kopīgo ietekmi tirgū, paātrinot divējādo pārkārtošanos enerģētikas nozarē un reformējot elektroenerģijas tirgus modeli, mēs gūsim strukturālus risinājumus.

Šajā sakarā spēcīga prioritāte tiks piešķirta daudzgadu finanšu shēmas ilgtspējas nodrošināšanai jaunā ģeopolitiskā un ekonomiskā situācijā. Mēs strādāsim arī pie tā, lai ieviestu pietiekamus jaunus pašu resursus.

Mēs atzinīgi vērtējam Konferences par Eiropas nākotni (1) rezultātus, kura bija iedvesmojošs un veiksmīgs eksperiments deliberatīvās demokrātijas jomā. Lai reaģētu uz iedzīvotāju ekspektācijām, iestādes katra savas kompetences jomā turpinās nodrošināt ātrus un efektīvus turpmākos pasākumus saistībā ar konferences ieteikumiem. Daudzi konferences priekšlikumi ir atspoguļoti Komisijas darba programmā 2023. gadam, un mēs kopīgi apņemamies tiem pievērst īpašu uzmanību.

Ar šo kopīgo deklarāciju mēs uzsveram svarīgākos leģislatīvo aktu priekšlikumus (2), kuriem mūsu trīs iestādes veltīs visas pūles. Šo prioritāšu īstenošana būs vēl jo svarīgāka, ņemot vērā 2024. gada Eiropas Parlamenta vēlēšanas, kad pilsoņi izvērtēs, kā ES ir reaģējusi uz saviem pašreizējiem izaicinājumiem. Tas attiecas gan uz leģislatīvo aktu priekšlikumiem, kas jau ir iesniegti abiem likumdevējiem, gan uz priekšlikumiem, ar ko Eiropas Komisija nāks klajā līdz 2023. gada beigām. Visas trīs iestādes vienojas 2023. gadā un līdz Parlamenta sasaukuma beigām 2024. gadā augstāko prioritāti piešķirt šādiem politikas mērķiem:

Turklāt plašākā mērogā nekā darbs, uz kuru attiecas parastā likumdošanas procedūra, mēs deklarējam savu apņemšanos:

Būdami Eiropas Parlamenta, Padomes un Eiropas Komisijas priekšsēdētāji, mēs apņemamies 2023. un 2024. gadā strādāt pie šīm kopīgajām prioritātēm, pamatojoties uz savstarpējas uzticēšanās, cieņas un sadarbības gara pamatprincipiem. Eiropas nākotne ir tās spējā pielāgoties – ātri, stingri un vienoti.

Mēs arī kopā strādāsim pie tā, lai nodrošinātu esošo tiesību aktu pienācīgu īstenošanu un izpildi, un cieši uzraudzīsim, lai šī kopīgā deklarācija tiktu laikus un efektīvi īstenota.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.